Sang prabu anyar ngrêksa bangêt marang karaharjaning kawula, kêna dibasakake ambêg paramarta, ora digung-adiguna kaya kang raka. Kang dipilih dadi punggawa kang pêrlu-pêrlu iya wong Walanda. Kêjaba iku sang prabu ngangkah supaya nêgara Walanda aja ngrêkasa bangêt ênggone dadi sêkutuning Frankrijk (bondgenoot). Bab kagunan lan kawruh sang prabu uga mênggalih.
